**สร้างคริสตจักรร่วมกับพระคริสต์**

**พระเยซูคริสต์ทำอัศจรรย์**

**วันที่เทศนา :** 15 กุมภาพันธ์ 2014

**ข้อพระคัมภีร์**

*“พระเยซูคริสต์ทรงเหมือนเดิมทั้งวานนี้ และวันนี้ และตลอดไปเป็นนิตย์”* (ฮีบรู 13: 8)

“Jesus Christ is the same yesterday and today and forever.” (Hebrew 13: 8)

*“คนนี้มาหาพระเยซูตอนกลางคืนทูลพระองค์ว่า ท่านอาจารย์ เราทราบว่าท่านเป็นครูที่มาจาก  
พระเจ้า เพราะไม่มีใครทำหมายสำคัญที่ท่านทำนั้นได้ นอกจากพระเจ้าสถิตกับเขา”* (ยอห์น 3: 2)

“This man came to Jesus by night and said to him, “Rabbi, we know that you are a teacher come from God, for no one can do these signs that you do unless God is with him.”” (John 3: 2)

พระคริสตธรรมคัมภีร์ พระธรรมมัทธิว มาระโก ลูกา และยอห์น ที่เราเรียกว่า พระกิตติคุณ และพระธรรมกิจการ ที่เรียกว่า กิจการอัครทูต นั้น ในพระกิตติคุณา 4 เล่มกล่าวถึงชีวิต การงาน การสิ้นพระชนม์ และการคืนพระชนม์ของพระเยซูคริสต์ พระธรรมกิจการกล่าวถึง ข้อพิสูจน์ว่าพระองค์เป็นขึ้นจากความตายจริง

สิ่งที่น่าสนใจคือ พระเยซูคริสต์ได้สำแดงแก่ประชากชนในสมัยของพระองค์อย่างชัดเจนว่า พระองค์ไม่ใช่เป็นเพียงปราชญ์ทางศาสนาเท่านั้น แต่พระองค์เป็นพระบุตรองค์เดียวของพระเจ้า – พระองค์มีสภาวะเป็นพระเจ้า พระองค์อภัยบาป พระองค์เทศนาสั่งสอน ด้วยสิทธิอำนาจ และพระองค์ทำการอัศจรรย์มากมาย

*“พระเยซูจึงตรัสกับพวกเขาว่า เราแสดงให้ท่านเห็นการดีหลายอย่างของพระบิดา พวกท่านหยิบก้อนหินจะขว้างเราให้ตายเพราะการดีข้อไหน?”* (ยอห์น 10: 32)

“Jesus answered them, “I have shown you many good works from the Father; for which of them are you going to stone me?” ” (John 10: 32)

การอัศจรรย์ไม่ได้หยุดลงหลังจากพระองค์ถูกรับไปสวรรค์แล้ว พระธรรมกิจการบันทึกการอัศจรรย์ของพระเยซูคริสต์ผ่านเหล่าอัครทูตและผู้เชื่อ ตลอดประวัติศาสตร์คริสตจักรได้บันทึกเรื่องราวการอัศจรรย์ของพระองค์ยุคนี้อย่างต่อเนื่อง ถ้าเราตัดการอัศจรรย์ออกจากพระเยซูคริสต์ พระองค์จะไม่ใช่พระเจ้าอีกต่อไป คงเหลือเพียงเป็นผู้นำศาสนาที่ดีพระองค์หนึ่งเท่านั้น ต่อไปนี้ให้เราศึกษาความเป็นพระเยซูคริสต์องค์อัศจรรย์

**I. ทรงบังเกิดอย่างอัศจรรย์**

*“ทูตสวรรค์จึงตอบนางว่า "พระวิญญาณบริสุทธิ์จะเสด็จลงมาเหนือเธอ และฤทธิ์เดชของผู้สูงสุดจะปกเธอ เพราะฉะนั้นองค์บริสุทธิ์ที่เกิดมานั้นจะได้ชื่อว่าเป็นพระบุตรของพระเจ้า”* (ลูกา 1: 35)

“And the angel answered her, “The Holy Spirit will come upon you, and the power of the Most High will overshadow you; therefore the child to be born will be called holy-the Son of God.”   
(Luke 1: 35)

พระเยซูไม่ได้บังเกิดเยี่ยงมนุษย์ทั่วไป คือ จากความสัมพันธ์ของชายหญิง แต่การตั้งครรภ์ของนางมารีย์เกิดจากฤทธิ์เดชของพระวิญญาณ นางมารีย์เป็นเพียงเครื่องมือของพระเจ้าที่จะนำ  
พระเยซูบังเกิดผ่านทางมนุษย์ พระเยซูจึงเป็นพระเจ้าในร่างของมนุษย์

**II. คำเทศนาสั่งสอนเต็มไปด้วยความมหัศจรรย์**

*“พระองค์กับพวกเขาจึงเข้าไปในเมืองคาเปอรนาอุม และพอถึงวันสะบาโต พระองค์เสด็จเข้าไปในธรรมศาลาเทศนาสั่งสอน คนทั้งหลายก็อัศจรรย์ใจด้วยคำสอนของพระองค์ เพราะว่าพระองค์ทรงสั่งสอนพวกเขาด้วยสิทธิอำนาจ ไม่เหมือนพวกธรรมาจารย์”* (มาระโก 1: 21 – 22)

“And they were astonished at his teaching, for he taught them as one who had authority, and not as the scribes.” (Mark 1: 21 – 22)

คำสอนของฟาริสีผู้นำศาสนาแม้จะสอนสิ่งที่อยู่ในพระคัมภีร์ แต่เป็นเพียงคำสอนให้ข้อเท็จจริงที่ขาดฤทธิ์เดช แต่คำสอนของพระเยซูเป็นชีวิตจิตวิญญาณ

*“พระวิญญาณเป็นผู้ให้ชีวิต เนื้อหนังนั้นไม่มีประโยชน์อะไร ถ้อยคำที่เรากล่าวกับพวกท่านมาจากพระวิญญาณและเป็นชีวิต”* (ยอห์น 6: 63)

“It is the Spirit who gives life; the flesh is no help at all. The words that I have spoken to you are spirit and life.” (John 6: 63)

**III. พระราชกิจแห่งการอัศจรรย์**

*“มีชายคนหนึ่งในพวกฟาริสีชื่อนิโคเดมัส เป็นขุนนางของพวกยิว* *คนนี้มาหาพระเยซูตอนกลางคืนทูลพระองค์ว่า ท่านอาจารย์ เราทราบว่าท่านเป็นครูที่มาจากพระเจ้า เพราะไม่มีใครทำหมายสำคัญที่ท่านทำนั้นได้ นอกจากพระเจ้าสถิตกับเขา”* (ยอห์น 3: 1 – 2)

“Now there was a man of the Pharisees named Nicodemus, a ruler of the Jews. This man came to Jesus by night and said to him, “Rabbi, we know that you are a teacher come from God, for no one can do these signs that you do unless God is with him.”” (John 3: 1 – 2)

ตลอดเวลาประมาณสามปีครึ่ง ที่ออกไปสั่งสอนต่อสาธารณชน นอกจากคำสอนของพระองค์เต็มไปด้วยการอัศจรรย์ การงานของพระองค์ก็เต็มไปด้วยการอัศจรรย์ พระคัมภีร์ได้บันทึกการอัศจรรย์ของพระเยซูไว้อย่างน่าสนใจ

1. พระองค์ทำการอัศจรรย์รักษาโรคต่างๆ 23 ครั้ง

2. พระเยซูทำการอัศจรรย์สำแดงว่าพระองค์มีอำนาจเหนือธรรมชาติ 9 ครั้ง

3. พระองค์ทำการอัศจรรย์ทำให้คนตายเป็นขึ้น 3 ครั้ง

**ก. พระเยซูทำการอัศจรรย์เพื่ออะไร**

เพื่อเป็นพยานว่าพระองค์คือพระคริสต์ พระผู้ช่วยให้รอดมาจากพระบิดา

*“พระเยซูตรัสกับพวกเขาว่า "เราบอกพวกท่านแล้วแต่ท่านไม่เชื่อ สิ่งที่เราทำในพระนามพระบิดาของเราก็เป็นพยานให้กับเรา”* (ยอห์น 10: 25)

“Jesus answered them, “I told you, and you do not believe. The works that I do in my Father's name bear witness about me,” (John 10: 25)

*“ถ้าคนที่รับพระวจนะของพระเจ้าได้ชื่อว่าเป็นพระ (และจะฝ่าฝืนพระคัมภีร์ไม่ได้)**พวกท่านจะกล่าวหาผู้ที่พระบิดาทรงตั้งไว้เป็นพิเศษและทรงใช้เข้ามาในโลกว่า ท่านกล่าวคำหมิ่นประมาท  
พระเจ้า เพราะเรากล่าวว่า เราเป็นบุตรของพระเจ้า อย่างนั้นหรือ?* *ถ้าเราไม่ได้ปฏิบัติพระราชกิจของพระบิดาของเราก็อย่าวางใจเราเลย* *แต่ถ้าเราปฏิบัติพระราชกิจนั้น แม้ว่าท่านไม่วางใจในเรา ก็จงวางใจในพระราชกิจเหล่านั้นเถิด เพื่อท่านจะได้รู้และเข้าใจว่าพระบิดาทรงอยู่ในเราและเราอยู่ในพระบิดา"”* (ยอห์น 10: 35 – 38)

“If he called them gods to whom the word of God came-and Scripture cannot be broken- do you say of him whom the Father consecrated and sent into the world, ‘You are blaspheming,’ because I said, ‘I am the Son of God’? If I am not doing the works of my Father, then do not believe me; but if I do them, even though you do not believe me, believe the works, that you may know and understand that the Father is in me and I am in the Father.” (John 10: 35 – 38)

*“คือเรื่องที่ว่าพระเจ้าทรงเจิมพระเยซูชาวนาซาเร็ธด้วยพระวิญญาณบริสุทธิ์และด้วยฤทธานุภาพอย่างไร และเรื่องที่ว่าพระเยซูเสด็จไปทำคุณประโยชน์และรักษาคนทั้งหลายที่ถูกมารเบียดเบียนอย่างไร เพราะว่าพระเจ้าสถิตอยู่กับพระองค์”* (กิจการ 10: 38)

“...how God anointed Jesus of Nazareth with the Holy Spirit and with power. He went about doing good and healing all who were oppressed by the devil, for God was with him.”   
(Acts 10: 38)

**ข. พระเยซูคริสต์ยังทำการอัศจรรย์หรือไม่**

*“ท่านเธโอฟีลัส ในหนังสือฉบับแรกนั้น ข้าพเจ้ากล่าวแล้วถึงทุกสิ่งที่พระเยซูทรงตั้งต้นทำและสั่งสอน”* (กิจการ 1: 1)

“In the first book, O Theophilus, I have dealt with all that Jesus began to do and teach,”   
(Acts 1: 1)

พระเยซูคริสต์ไม่เคยเปลี่ยนแปลง การอัศจรรย์ของพระเยซูคริสต์ในพระกิตติคุณเป็นเพียงเริ่มต้น

ทุกวันนี้พระองค์ยังทำการอัศจรรย์โดยพระวิญญาณบริสุทธิ์ผ่านทางผู้รับใช้และคริสตจักร และโดยอธิปไตยของพระองค์ พระองค์สำแดงการอัศจรรย์โดยตรงด้วยวิธีการต่างๆ มนุษย์ไม่ใช่ผู้บันดาลให้เกิดการอัศจรรย์ พระองค์เองเป็นผู้มีสิทธิจะทำกับใครและทำเมื่อใด

**สรุป**

พระเยซูเป็นองค์อัศจรรย์ ทำการอัศจรรย์พิสูจน์การเป็นพระผู้ช่วยให้รอดแก่คนในยุคของพระองค์ การอัศจรรย์ไม่ได้หยุดหลังจากพระองค์เสด็จกลับสู่สวรรค์ พระองค์ยังคงพิสูจน์พระองค์ว่า พระองค์เป็นขึ้นจากความตาย ด้วยการอัศจรรย์และหมายสำคัญต่างๆ และให้การอัศจรรย์ยืนยันพระกิตติคุณ